புதிய பாதை 3 - ஏனைய கவிதைகள்

இதைக் கொடுப்போம் 
 அதைக் கொடுப்போம் 
 முதலில் மக்களுக்கு முழுச் சுதந்திரத்தைக் கொடு 
 இதைச் செய்வோம் 
  அதைச் செய்வோம் 
 முதலில் ஒழுங்காய் ஆட்சி செய் 
  இதை நிறைவேற்றுவோம் 
 அதை நிறைவேற்றுவோம் 
  முதலில் இருக்கின்ற திட்டங்களை நிறைவேற்று 
  இதைத் தொடுப்போம் 
 அதைத் தொடுப்போம் 
 முதலில் லஞ்சமில்லா அரசு  தொடு  
  இதைப் பெறுவோம் 
 அதைப் பெறுவோம் 
 முதலில் மக்களின் நம்பிக்கை பெறு 
  இதைக்  கொள்வோம் 
 அதைக் கொள்வோம் 
  முதலில் சுயநலமில்லா மனது கொள்  
  இதைக் காப்போம் 
 அதைக் காப்போம் 
 முதலில் மண்ணின் வளம் காத்து நில் 
  இதைப் பிடிப்போம் 
  அதைப் பிடிப்போம் 
  முதலில் உண்ணாதவர் கைபிடி 
  இதைச் சொல்வோம் 
 அதைச் சொல்வோம் 
 முதலில் உண்மை சொல் 
  -இப்படிக்கு முதல்பக்கம்